CELEX: 62008CB0563
Language: et
Date: 2010-10-06 00:00:00
Title: Kohtuasi C-563/08: Euroopa Kohtu 6. oktoobri 2010 . aasta määrus (Juzgado de lo Contencioso-Administrativo n o 2 de Granada — Hispaania — eelotsusetaotlus) — Carlos Sáez Sánchez, Patricia Rueda Vargas versus Junta de Andalucía, Manuel Jalón Morente jt (Kodukorra artikli 104 lõike 3 esimene lõik — ELTL artikkel 49 — Asutamisvabadus — Rahvatervis — Apteegid — Lähestikkus — Elanikkonna varustamine ravimitega — Tegevusluba — Apteekide territoriaalne jaotatus — Demograafilise tiheduse kriteeriumil põhinevate piirangute kehtestamine — Apteekidevaheline minimaalne vahemaa)

29.1.2011   
            
            
               ET
            
            
               Euroopa Liidu Teataja
            
            
               C 30/10
            
         Euroopa Kohtu 6. oktoobri 2010. aasta määrus (Juzgado de lo Contencioso-Administrativo no 2 de Granada — Hispaania — eelotsusetaotlus) — Carlos Sáez Sánchez, Patricia Rueda Vargas versus Junta de Andalucía, Manuel Jalón Morente jt
   (Kohtuasi C-563/08) (1)
   
   (Kodukorra artikli 104 lõike 3 esimene lõik - ELTL artikkel 49 - Asutamisvabadus - Rahvatervis - Apteegid - Lähestikkus - Elanikkonna varustamine ravimitega - Tegevusluba - Apteekide territoriaalne jaotatus - Demograafilise tiheduse kriteeriumil põhinevate piirangute kehtestamine - Apteekidevaheline minimaalne vahemaa)
   2011/C 30/16
   Kohtumenetluse keel: hispaania
   
      Pooled
   
   
      Hagejad: Carlos Sáez Sánchez, Patricia Rueda Vargas
   
      Kostjad: Junta Junta de Andalucía, Manuel Jalón Morente jt
   
      Ese
   
   Eelotsusetaotlus — Juzgado de lo Contencioso-Administrativo no 2 de Granada — EÜ artikli 43 tõlgendamine — Regulatsioon, mis näeb ette tingimused uute apteekide avamiseks — Elanike arvust ja vajadusest säilitada apteekidevaheline minimaalne vahemaa tulenevad piirangud
   
      Resolutsioon
   
   ELTL artiklit 49 tuleb tõlgendada nii, et sellega ei ole põhimõtteliselt vastuolus niisugused liikmesriigi õigusnormid, nagu on kõne all põhikohtuasjas, mis kehtestavad piirangud uute apteekide tegevuslubade väljastamisele, nähes ette, et:
   
               —
            
            
               igas ravimimüügi piirkonnas võib põhimõtteliselt iga 2800 elaniku kohta asutada ühe apteegi;
            
         
               —
            
            
               et täiendava apteegi võib asutada alles selle künnise ületamisel ja enam kui 2000 elaniku kohta; ning
            
         
               —
            
            
               iga apteegi puhul tuleb kinni pidada minimaalsest vahemaast teiste olemasolevate apteekidega, milleks on üldreeglina 250 meetrit.
               Niisugused liikmesriigi õigusnormid on ELTL artikliga 49 siiski vastuolus osas, milles 2800 elaniku ja 250-meetrise vahemaa üldreeglid takistavad kõigil demograafiliste eritunnustega geograafilistel aladel asjakohase apteegiteenuse osutamiseks piisava arvu apteekide asutamist; seda, kas see on nii, tuleb kontrollida liikmesriigi kohtul.
            
         
      (1)  ELT C 69, 21.3.2009.